CELEX: E2013J0005
Language: bg
Date: 2014-07-07 00:00:00
Title: Решение на Съда от 7 юли 2014 година по дело E-5/13 — Schenker North AB, Schenker Privpak AB и Schenker Privpak AS / Надзорен орган на ЕАСТ (Жалба за отмяна на решение на Надзорния орган на ЕАСТ — Достъп до документи — Допустимост — Процесуално-организационни действия — Правила на Надзорния орган на ЕАСТ за достъп до документи от 2012 г.)

26.2.2015   
            
            
               BG
            
            
               Официален вестник на Европейския съюз
            
            
               C 68/4
            
         РЕШЕНИЕ НА СЪДА
   от 7 юли 2014 година
   по дело E-5/13
   Schenker North AB, Schenker Privpak AB и Schenker Privpak AS / Надзорен орган на ЕАСТ
   (Жалба за отмяна на решение на Надзорния орган на ЕАСТ — Достъп до документи — Допустимост — Процесуално-организационни действия — Правила на Надзорния орган на ЕАСТ за достъп до документи от 2012 г.)
   (2015/C 68/04)
   По дело E-5/13 Schenker North AB, Schenker Privpak AB и Schenker Privpak AS/Надзорен орган на ЕАСТ – ЖАЛБА за отмяна на решения на Надзорния орган на ЕАСТ от 25 януари 2013 г. и 18 февруари 2013 г. по дело № 73075 на Надзорния орган на ЕАСТ, с което на жалбоподателите е отказан достъп до документи, принадлежащи към документацията, довела до Решение № 321/10/COL на Надзорния орган на ЕАСТ (Norway Post – системата „отстъпка за лоялност“), на основание на новите правила за достъп до документи, приведени в действие от Надзорния орган на ЕАСТ на 5 септември 2012 г. с Решение № 300/12/COL („ПДД 2012“) на Надзорния орган на ЕАСТ (непубликувано в Официален вестник), Съдът в състав Carl Baudenbacher, председател и съдия-докладчик, Per Christiansen и Páll Hreinsson, съдии, постанови на 7 юли 2014 г. решение, чийто диспозитив гласи:
   С настоящото Съдът:
   
               1.
            
            
               Отменя решението на Надзорния орган на ЕАСТ от 25 януари 2013 г. по дело № 73075 (DB Schenker) на Надзорния орган на ЕАСТ, доколкото с това решение се отказва пълен или частичен достъп в съответствие с член 4, параграфи 4 и 6 от ПДД 2012 до документи, принадлежащи към документацията, довела до Решение № 321/10/COL на Надзорния орган на ЕАСТ (Norway Post — системата „отстъпка за лоялност“), и се отказва да се предостави достъп до пълната версия на Решение № 321/10/COL на Надзорния орган на ЕАСТ.
            
         
               2.
            
            
               Отхвърля жалбата в останалата ѝ част.
            
         
               3.
            
            
               Осъжда всяка страна и встъпилата страна да понесе направените от нея разноски.